[{"text_idx": "#000003", "text": "Soome uus koalitsioon leppis kokku valitsuse moodustamises"}, {"text_idx": "#000004", "text": "Soome Koonderakonna liider Petteri Orpo teatas neljapa\u0308eval, et neljaparteiline koalitsioon leppis pa\u0308rast aprillivalimistele ja\u0308rgnenud enam kui kaks kuud kestnud koalitsioonila\u0308bira\u0308a\u0308kimisi kokku valitsuse moodustamises. Uus valitsus tahab kulutusi va\u0308hendada ja tulusid to\u0303sta."}, {"text_idx": "#000005", "text": "\"Olen uhke hea programmi ja la\u0308bira\u0308a\u0308kimiste tulemuse u\u0308le. Ko\u0303ik ku\u0308simused on lahendatud,\" u\u0308tles Petteri Orpo Helsingis koos kolme u\u0308leja\u0308a\u0308nud parteijuhiga ajakirjanikele. Orpo so\u0303nul on uues valitsuses umbes sama palju ministreid kui eelmises, mis ta\u0308hendab 19 ministrit."}, {"text_idx": "#000006", "text": "Po\u0303lissoomlaste esimees Riikka Purra lisas, et ministriportfellid lepiti la\u0308bira\u0308a\u0308kimiste lauas kokku viimase asjana."}, {"text_idx": "#000007", "text": "\"Lo\u0303puks see su\u0308ndis. Oleme siin la\u0308bira\u0308a\u0308kimisi pidanud umbes 40 pa\u0308eva,\" ma\u0308rkis Orpo neljapa\u0308eva hiliso\u0303htul korraldatud pressikonverentsil."}, {"text_idx": "#000008", "text": "Petteri Orpo so\u0303nul on kavas valitsusprogramm avalikustada reede pa\u0308rastlo\u0303unal toimuval pressikonverentsil. Selle to\u0303lkimine rootsi ja inglise keelde ning tekstide korrektuur vo\u0303tab aega."}, {"text_idx": "#000009", "text": "Valitsuse moodustaja Koonderakonna esimees Orpo u\u0308tles juba mai alguses, et osalevatel parteidel Koonderakonnal, Po\u0303lissoomlastel, Kristlikel Demokraatidel ja Rootsi Rahvaparteil on olukorrast piisavalt sarnane arusaam. Erakonnad on pu\u0308hendunud muu hulgas riigi rahanduse ulatuslikule korrigeerimisele, mis ta\u0308hendab ka to\u0303siste ka\u0308rbete u\u0308le otsustamist."}, {"text_idx": "#000010", "text": "Yle to\u0303i esile, et eelmisel aastal langesid ko\u0303ikide Euroopa Liidu liikmesriikide riigivo\u0303lad, va\u0308lja arvatud Soome riigivo\u0303lg. Valitsus on vo\u0303tnud eesma\u0308rgiks kohandada valitsuskulusid ja\u0308rgmise nelja aasta jooksul kuue miljardi euro vo\u0303rra."}, {"text_idx": "#000011", "text": "Valitsusse kuuluvad erakonnad arutasid neljapa\u0308eval veel maksustamist puudutavaid ku\u0308simusi, mille seas na\u0308iteks to\u0308o\u0308tasu tulumaksu alandamine. \"Mingisugust suurt draamat osaliste vahel polnud. Samuti vo\u0303isid la\u0308bira\u0308a\u0308kimised va\u0308ljastpoolt va\u0308rvikamad va\u0308lja na\u0308ha, kui need tegelikult olid,\" vo\u0303ttis Orpo kokku."}, {"text_idx": "#000013", "text": "Soome uus valitsus kavatseb to\u0303sta raamatute, ravimite, sporditeenuste, kinopiletite ja kultuuriu\u0308rituste ning meelelahutusu\u0308rituste piletite maksuma\u0308a\u0308ra, kirjutas Yle. Maksuma\u0308a\u0308r to\u0303useks praeguselt 10-lt protsendilt 14-le protsendile. Ajalehtede ja ajakirjade maksuma\u0308a\u0308r pu\u0308siks samas 10 protsendi kandis. Muudatus maksuma\u0308a\u0308ras peaks tooma Soome riigile ta\u0308iendavalt 205 miljonit eurot tuli."}, {"text_idx": "#000015", "text": "Lisaks sellele on uuel valitsusel plaanis kohandada vara pa\u0308rimise maksu, asendades selle pa\u0308randatud vara kapitali kasvutulu maksustamisega. Samuti on kavas pikendada pa\u0308randimaksu maksmise perioodi ku\u0308mnele aastale."}, {"text_idx": "#000017", "text": "Uus Soome valitsus kavatseb liberaliseerida riigi alkoholipoliitikat. Esialgu lubatakse tavapoodidesse alkohoolsed joogid, mis on kuni kaheksa protsenti kanged. Veel hiljuti oli selle osas koalitsiooniko\u0303nelustel vaidlused, kuna Soome kristlikud demokraadid ei toetanud turu liberaliseerimist. Samuti uurib uus valitsus, et kas oleks vo\u0303imalik tavapoodidesse lubada ka veinid, mille alkoholisisaldus on alla 15 protsendi."}, {"text_idx": "#000020", "text": "Orpo valitsus plaanib sotsiaaltoetusi va\u0308hendada"}, {"text_idx": "#000021", "text": "Soome ringha\u0308a\u0308ling Yle kirjutab, et Orpo valitsus ja\u0308tkab sealt, kus Juha Sipila\u0308 valitsus ja\u0308i 2019. aastal pooleli. Riik va\u0308hendab sotsiaaltoetusi ja piiratakse valitsuse kulutusi."}, {"text_idx": "#000023", "text": "Yle teatel on uues valitsuses 19 ministrit. Praeguses Sanna Marini valitsuses on samuti 19 ministrit."}, {"text_idx": "#000025", "text": "Sotsiaaltoetuse saajat vo\u0303ib edaspidi to\u0308o\u0308le sundida, kirjutas valitsusprogrammi mustandiga tutvunud Yle. Soomes on praegu vo\u0303imalik saada to\u0308o\u0308tutoetusi 300 kuni 400 pa\u0308eva. Uus valitsus tahab toetuse jagamise su\u0308steemi muuta, va\u0308hendada aja mo\u0308o\u0308dudes va\u0308ljamakstavat summat. 2021. aastal kulutas Soome riik to\u0308o\u0308tukindlustusele 2,5 miljardit eurot."}, {"text_idx": "#000027", "text": "Lisaks sellele tahetakse, et to\u0308o\u0308tud osaleksid programmides, mis peaks parandama nende to\u0308o\u0308le saamise to\u0303ena\u0308osust ning lo\u0303imumist u\u0308hiskonda."}, {"text_idx": "#000028", "text": "Soome karmistab kodakondsuse saamise po\u0303himo\u0303tteid"}, {"text_idx": "#000029", "text": "Ajaleht Iltalehti kirjutab, et valitsus plaanib muuta ka sissera\u0308ndepoliitikat. Uus koalitsioon plaanib edaspidi EL-i ra\u0308ndekava alusel vastu vo\u0303tta 500 kvoodipagulast. Praegu on see arv 1050. Valitsus plaanib muuta veel ka alalise elamisloa taotlemise tingimusi ning karmistada kodakondsuse saamist."}, {"text_idx": "#000031", "text": "Valitsusprogramm toob va\u0308lja, et Soome ja\u0308rgib immigratsioonipoliitikas inimo\u0303igusi, o\u0303igusriigi po\u0303himo\u0303tteid ja rahvusvahelisi lepinguid."}, {"text_idx": "#000032", "text": "Soome meedia teatel plaanib uus vo\u0303imuliit ka\u0308rpida eluasemetoetust 350 miljoni euro vo\u0303rra. Pensiona\u0308ride toetust ei ka\u0308rbita. Helsingin Sanomat kirjutab, et nelja protsendi vo\u0303rra to\u0303useb ravimite, kultuuri- ja meelelahutusu\u0308rituste ning majutusteenuste maksustamine."}, {"text_idx": "#000033", "text": "Uued ministrid saavad to\u0303ena\u0308oliselt teatavaks pu\u0308hapa\u0308eval"}, {"text_idx": "#000034", "text": "Soome rahvusringha\u0308a\u0308lingu Yle teatel teatavad valitsuskoalitsiooni osalised uute valitsusministrite nimed to\u0303ena\u0308oliselt pu\u0308hapa\u0308eval. Kokku on uues Petteri Orpo juhitud valitsuses 19 ministrit."}, {"text_idx": "#000035", "text": "Ko\u0303neluste ka\u0308igus on uue koalitsiooni osalised juba leppinud kokku, et kui mitu ministriportfelli iga erakond saab, kuid see info ei ole veel avalik. Juhul kui ministrikohtade arv jagatakse parlamendifraktsioonide suuruse ja\u0308rgi, siis on no\u0308 parim valik Soome Koonderakonnal ja po\u0303lissoomlastel, kelle fraktsioonid on uues koalitsioonis suurimad. Samas ei va\u0308listanud Yle, et portfellide jaotus vo\u0303ib alata ka va\u0308iksemate erakondade esieelistuse kaudu andes neile need portfellid, mis just neid huvitavad."}, {"text_idx": "#000036", "text": "Kui uus valitsuskoalitsioon on uute ministrite nimed teatavaks teinud, siis nimetab nad ametisse Soome president."}, {"text_idx": "#000037", "text": "Soome suurendab keerulise majandusliku olukorra to\u0303ttu eelarvedefitsiiti"}, {"text_idx": "#000038", "text": "Soome valitsuses on Po\u0303lissoomlaste to\u0303ttu taas pinged"}, {"text_idx": "#000041", "text": "HS: Soome saab to\u0303ena\u0308oliselt parempoolse valitsuse"}, {"text_idx": "#000043", "text": "Austrias 20. ja\u0308a\u0308nud Aigro: a\u0308kki nu\u0308u\u0308d olen teise pa\u0308eva vend"}, {"text_idx": "#000046", "text": "Masinato\u0308o\u0308stuse liidu juht: riigieelarve va\u0308ga julgustav ei ole"}, {"text_idx": "#000047", "text": "Loomakliiniku u\u0308lemarst: u\u0308hel pa\u0308eval hakkame ka ajuoperatsioone tegema"}, {"text_idx": "#000051", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000053", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000055", "text": "Poolas kogunesid ku\u0308mned tuhanded inimesed opositsiooni meeleavaldusele"}, {"text_idx": "#000056", "text": "Briti teadur: Ukraina suur la\u0308bimurre vo\u0303ib tulla alles ja\u0308rgmisel kevadel"}, {"text_idx": "#000060", "text": "Peeter Espak: pa\u0308rdik ei saa mujal kuulsaks kui tsirkuses"}, {"text_idx": "#000067", "text": "Otse kell 12.30: Nobeli meditsiinipreemia va\u0308ljakuulutamine"}, {"text_idx": "#000070", "text": "Haapsalu fotoklubi na\u0308itab kahel na\u0308itusel rohkem kui 70 pilti"}, {"text_idx": "#000074", "text": "Poola valimised vo\u0303ivad riigi poliitika u\u0308mber kujundada"}, {"text_idx": "#000075", "text": "Slovakkias eelistasid valijad venemeelset Smeri"}, {"text_idx": "#000079", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000081", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000082", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]